SIRI กางแผนปี 64 รุกเปิด 24 โครงการใหม่ วางเป้ายอดขายแตะ 2.6 หมื่นลบ.
SIRI กางแผนปี 64 รุกเปิด 24 โครงการใหม่ วางเป้ายอดขายแตะ 2.6 หมื่นลบ.
SIRI กางแผนปี 64 รุกเปิด 24 โครงการใหม่ วางเป้ายอดขายแตะ 2.6 หมื่นลบ.
21 ม.ค. 2564

นายเศรษฐา ทวีสิน กรรมการผู้จัดการใหญ่ บริษัท แสนสิริ จำกัด (มหาชน) หรือ SIRI เปิดเผยว่า แผนปี 64 “The Year of Hope” เดินหน้าด้วย 3 ความหวังแกร่งเติบโตยั่งยืน ด้วยยอดขาย 26,000 ล้านบาท และ ยอดโอน 27,000 ล้านบาท พร้อมสนับสนุน SME และพร้อมอุ้มอสังหาฯ รายเล็ก พยุงเศรษฐกิจไทยเดินหน้าต่อ
ทั้งนี้ ในปี 64 เป็นอีกปีที่ท้าทายและพร้อมเดินหน้าต่อด้วย 3 ความหวังแกร่งคืนรอยยิ้มให้ลูกค้า ครอบครัวแสนสิริ และสังคม
– ความหวังในการมีบ้านของคนไทย เดินหน้าต่อด้วยแบรนด์ที่แข็งแกร่งและเข้าถึงได้ เปิดตัวโครงการใหม่ที่ราคาเข้าถึงง่าย เจาะกลุ่ม real-demand ใน product ที่หลากหลาย ตอบรับทุกระดับราคา ครอบคลุมทำเลทั้งกรุงเทพฯ ปริมณฑล ด้วยดีไซน์ที่ตอบโจทย์ทุกความชอบ เพื่อเพิ่มโอกาสการเข้าถึงบ้านของคนทุกกลุ่ม
– ความหวังในการเสริมความแข็งแกร่งของแสนสิริ ก้าวเร็วนำหน้าต่อด้วย Speed to Market และความแข็งแกร่งของ Cashflow ในปี 2564 พร้อมสนับสนุน SME และอุ้มอสังหาฯ รายเล็ก พยุงเศรษฐกิจไทยเดินหน้าต่อไปด้วยกัน
– ความหวังในการคืนรอยยิ้มสู่ครอบครัวแสนสิริและสังคม เดินหน้า Made for LifeMade for Everyone สู่แบรนด์ที่เข้าถึงได้ เตรียมจับมือ ยักษ์ใหญ่พาร์ทเนอร์กลุ่มธุรกิจอาหาร สร้างปรากฎการณ์เป็นครั้งแรกใน 2 กลุ่มธุรกิจ สร้างรอยยิ้มให้ลูกค้าและครอบครัวแสนสิริ เข้มข้นต่อเนื่องสู้โควิด ด้วย Sansiri Care พร้อมคืนรอยยิ้มสู่ภาค SME และสังคมด้วย Sansiri Sustainability Mission
โดยในปีนี้บริษัทวางเป้าหมายเติบโตอย่างยั่งยืน ด้วยเป้าพรีเซล 26,000 ล้านบาท และเป้าโอน 27,000 ล้านบาท ด้วยแผนเปิด 24 โครงการใหม่ มูลค่ารวม 26,000 ล้านบาท ภายใต้การปรับตัวเร็วรองรับทุกสถานการณ์